ดัชนีฟุตซี่ขยับเปิดเรียลไทม์ เริ่ม23ส.ค.นี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ตลาดหลักทรัพย์ร่วมกับฟุตซี่ แพร่ดัชนี FTSE SET Large Cap แบบเรียลไทม์
นายพอล ฮอฟ กรรมการผู้จัดการ บริษัท ฟุตซี่ กรุ๊ป เอเชีย แปซิฟิค เปิดเผยว่า ฟุตซี่ กรุ๊ป ซึ่งเป็นผู้จัดทำและบริหารดัชนีระดับสากล ได้ร่วมมือกับตลาดหลักทรัพย์ปรับความถี่ในการคำนวณและเผยแพร่ดัชนี FTSE SET Large Cap เป็นแบบปัจจุบัน (เรียลไทม์) ทุกครั้งที่มีการเปลี่ยนแปลงราคา จากเดิมจะเผยแพร่ทุก 15 วินาที มีผลตั้งแต่วันที่ 23 ส.ค.ที่ผ่านมา 
นอกจากนี้ ฟุตซี่ยังปรับเพิ่มการเผยแพร่ค่าดัชนีผลตอบแทนรวมให้เป็นเรียลไทม์ด้วย เพื่อสะท้อนความเคลื่อนไหวที่แท้จริงของตลาด และยังเพิ่มความโปร่งใสการซื้อขายสินค้าที่อ้างอิงดัชนี จากเดิมเป็นเพียงการให้ข้อมูล ณ สิ้นวันทำการเท่านั้น ซึ่งผู้ลงทุนสามารถตัดสินใจซื้อขายหลักทรัพย์โดยดูจากค่าดัชนีล่าสุดได้อย่างรวดเร็วทันต่อเหตุการณ์มากขึ้น 
“การปรับปรุงนี้ช่วยให้การติดตามการเปลี่ยนแปลงของราคาหลัก ทรัพย์ในตลาดหลักทรัพย์รวดเร็วขึ้น และช่วยยกระดับการให้บริการด้านดัชนีแก่ผู้ลงทุนในไทยอีกด้วย” นายฮอฟ กล่าว
นางเกศรา มัญชุศรี ผู้ช่วยผู้จัดการ กลุ่มงานการตลาด ตลาดหลักทรัพย์แห่งประเทศไทย กล่าวว่า ตลาดหลักทรัพย์เชื่อมั่นว่าจะเป็นประโยชน์แก่ผู้ลงทุนมากยิ่งขึ้น จากการเผยแพร่ข้อมูลที่รวดเร็ว จะช่วยให้ผู้ลงทุนสามารถตัดสินใจลงทุนได้อย่างมีประสิทธิภาพมากขึ้น